FI Euroopan unionin virallinen lehti C 358/6

Hiilivetyjen etsintään, hyödyntämiseen ja tuotantoon tarkoitettujen lupien antamisen ja käytön edellytyksistä annetun Euroopan parlamentin ja neuvoston direktiivin 94/22/EY mukainen Ranskan hallituksen tiedonanto (1)

(Ilmoitus nestemäisten tai kaasumaisten hiilivetyjen etsintään oikeuttavia yksinomaisia lupia (ns. Permis du Pays Champenois ja Permis de Broussy-luvat) koskevista hakemuksista)

(ETA:n kannalta merkityksellinen teksti)

2014/C 358/07

Perf’Energy SAS -yritys, jonka päätoimipaikka sijaitsee osoitteessa 35 avenue d’Eprémesnil, 78290 Croissy-sur-Seine (Ranska), on hakenut 7. huhtikuuta 2014 viideksi vuodeksi yksinomaista lupaa nestemäisten tai kaasumaisten hiilivetyjen etsintään (ns. Permis de Boissy -lupa) alueella, jonka pinta-ala on 338 km2.

Investaq Énergie SAS -yritys, jonka päätoimipaikka sijaitsee osoitteessa 32 avenue Hoche, 75008 Pariisi (Ranska), on hakenut 12. syyskuuta 2014 viideksi vuodeksi yksinomaista lupaa nestemäisten tai kaasumaisten hiilivetyjen etsintään (ns. Permis de Broussy -lupa) alueella, jonka pinta-ala on 350 km2.

Näiden lupahakemusten kohteena olevaa osittain Marnen departementissa sijaitsevaa aluetta rajaavat seuraavia kulmapisteitä yhdistävät suorat linjat:

Kulmapiste NTF – Nollapituuspiirinä Pariisin pituuspiiri RGF93 – Nollapituuspiirinä Greenwichin pituuspiiri Itäistä pituutta Pohjoista leveyttä Itäistä pituutta Pohjoista leveyttä A 1,52 54,30 3°42′16″ 48°52′12″ B 1,70 54,30 3°52′00″ 48°52′12″ C 1,70 54,20 3°52′00″ 48°46′48″ D 2,00 54,20 4°08′12″ 48°46′48″ E 2,00 54,21 4°08′12″ 48°47′20″ F 1,97 54,21 4°06′35″ 48°47′20″ G 1,97 54,23 4°06′35″ 48°48′25″ H 1,83 54,23 3°59′01″ 48°48′25″ I 1,83 54,27 3°59′01″ 48°50′35″ J 2,00 54,27 4°08′12″ 48°50′35″ K 2,00 54,30 4°08′12″ 48°52′12″ L 1,80 54,30 3°57′24″ 48°52′12″ M 1,80 54,10 3°57′24″ 48°41′24″ N 1,68 54,10 3°50′55″ 48°41′24″ O 1,68 54,13 3°50′55″ 48°43′01″ P 1,64 54,13 3°48′45″ 48°43′01″ Q 1,64 54,10 3°48′45″ 48°41′24″ R 1,60 54,10 3°46′36″ 48°41′24″ S 1,60 54,20 3°46′36″ 48°46′48″ T 1,47 54,20 3°39′34″ 48°46′48″ U 1,47 54,23 3°39′34″ 48°48′25″ V 1,48 54,23 3°40′07″ 48°48′25″ W 1,48 54,28 3°40′07″ 48°51′07″ X 1,52 54,28 3°42′16″ 48°51′07″

Näin määritellyn alueen pinta-ala on noin 350 km2.

Hakemusten esittäminen ja luvan myöntämisperusteet

Alkuperäisen hakemuksen ja kilpailevien hakemusten esittäjien on todistettava täyttävänsä luvan myöntämisen ehdot, jotka on määritelty etsimisluvista ja maanalaisista varastoista 2. kesäkuuta 2006 annetun asetuksen 2006–648, sellaisena kuin se on muutettuna, 4 ja 5 §:ssä (Journal officiel de la République française, 3. kesäkuuta 2006).

Kiinnostuneet yritykset voivat lähettää kilpailevan hakemuksensa yhdeksänkymmenen päivän kuluessa tämän ilmoituksen julkaisemisesta niiden sääntöjen mukaisesti, jotka on esitetty Euroopan yhteisöjen virallisessa lehdessä C 374 (30.12.1994, s. 11) julkaistussa ilmoituksessa hiilivetyjen etsimislupien hankkimisesta Ranskassa ja joista säädetään Ranskan 2. kesäkuuta 2006 etsimisluvista ja maanalaisista varastoista antamassa muutetussa asetuksessa 2006–648 (Journal officiel de la République française, 3.6.2006).

Kilpailevat hakemukset on toimitettava ekologian, energian ja kestävän kehityksen ministeriöön jäljempänä ilmoitettuun osoitteeseen. Päätökset alkuperäisestä ja kilpailevista hakemuksista tehdään kahden vuoden kuluessa siitä, kun Ranskan viranomaiset ovat vastaanottaneet alkuperäisen hakemuksen, eli viimeistään 18. huhtikuuta 2016.

Toiminnan harjoittamista ja lopettamista koskevat ehdot

Hakijoita pyydetään tutustumaan kaivoslain (code minier) 79 §:ään ja 79.1 §:ään sekä kaivostöistä, maanalaisesta varastoinnista ja niitä koskevista säännöistä 2. kesäkuuta 2006 annettuun asetukseen N:o 2006–649 (Journal officiel de la République française, 3.6.2006).

Lisätietoja on saatavissa ekologian, energian ja kestävän kehityksen ministeriöstä seuraavasta osoitteesta:

Direction générale de l’énergie et du climat – Direction de l’énergie Bureau exploration et production des hydrocarbures Tour Séquoia 1 place Carpeaux 92800 Puteaux RANSKA P. +33 140819527

Yllämainittuihin säädösteksteihin voi tutustua Légifrance-verkkosivustolla osoitteessa: http://www.legifrance.gouv.fr

(1) EYVL L 164, 30.6.1994, s. 3.